Karen Høie

Karen Høie (født 17. januar 1952 i  København) er norsk tekstforfatter, skuespiller og forteller. 

Hun er medlem av Norsk Skuespillerforbund (NSF), Norske Dramatikeres Forbund (NDF) og har kompetanse som førstelektor i drama. Hun har vært fast tilknyttet Suttungteatret, Klomadu teater og Kulturproduksjoner, som alle har fått støtte fra statlige og regionale fonds. Hun har spilt komedie og tragedie, vært opptatt av figurteater og klovning som kunstform, og fordypet seg i arbeidet med fortelling og folkesang. 

Karen Høie har arbeidet  som frilansskuespiller på teater og film, og hatt oppdrag for blant andre Sogn og Fjordane teater, Hedmark teater, Haugesund teater, Teaterverkstedet på Trikkestallen, Maridalsspillet, Skansespillet, Ibsenmuséet i Oslo og Domkirkeodden (Anno museum). Hun har turnert over store deler av Sør-Norge for Skolesekken, Bokbåten Epos, Teaterbåten Innvik og vært på turnéer i Nord-Norge. Karen Høie har vært prosjektleder på norsk side for Kulturproduksjoners internasjonale prosjekt med Teatr Groteska i Polen og National museum/Bratislava Art Academy i Slovakia. Disse prosjektene løp over flere år og var støttet av EØS-fondene og Norwegian Grant.

Suttungteatret 
Karen Høie har bakgrunn fra Suttungteatret i Hedmark, som spesialiserte seg på dramatikk av Henrik Wergeland og Hans E. Kinck.  

Hun var med i 50 produksjoner ved teatret, blant annet:  

 «Cenzia» i Venetianerne av Henrik Wergeland – regi: Torleif Kippersund
 «Chrystalline» i Lyv ikke av Henrik Wergeland – regi: Kristin Lyhmann
 «Dordi» i Driftekaren av Hans E. Kinck – regi: Svein Gundersen
 «Marietta» i Mot Karneval av Hans E. Kinck – regi: Torleif Kippersund
 «Rosetta» i Faustina Strozzi av Jonas Lie – regi: Gudmund Groven
 «Kong Valdemar» i Lykkens blomst av H.C.Andersen – regi: Frøydis Alvær
 «Ammen» i Medeia av Euripides – regi: Sigrid Salen
 «Juliane» i Sancthansnatten av Henrik Ibsen – regi: I. E. Wergeland

Høie deltok også som både skuespiller og forteller i store iscenesettelser av prosa og lyrikk, eksempelvis i følgende produksjoner:

 Mot Ballade av Kinck – regi: Kjell Larsson
 diktsyklusen Jødinden av Henrik Wergeland – regi: Svein Gundersen
 Den engelske Lods av Henrik Wergeland – regi: Ingeborg Refling Hagen
 Apostlenes gjerninger, tekst fra Det nye testamentet – regi: Ingeborg Refling Hagen
 Hva er forskjellen på fengsel og dødsdom av Ingeborg Refling Hagen – regi: J. L. Michaelsen
 Brudgommen av Ingeborg Refling Hagen – regi: Kjell Larsson
 StorInkvisitoren av Fjodor Dostojevskij – regi: Svein Gundersen

Senere karriere 
Høie har hatt engasjementer ved flere regionteatre og kulturinstitusjoner i Norge. Blant annet har hun vært skuespiller i følgende forestillinger: 

 Brakar og Ioanna av Geirr Lystrup (rolle: Sirkusdronning Carolina) på Hedmark teater
 Agnes - et barn av Gud av John Pielmeier (rolle: Priorinnen) på Hedmark teater
 Tusenårstrilogien av Brit Lossius på Hedmark teater (rolle: Anna/Johanne)
 Den usynlige by av Astrid Saalbach på Haugesund teater (rolle: overpleiersken Inga)
 Dansar med fargar av Vidar Sandem på Sogn og Fjordane teater
 Walking with Ibsen for Ibsenmuséet
 Sonate for tre av Igor Larin for RuNo og Sadio Nor teater
 Teater Racho Stoyanov i Gabrovo, Bulgaria (rolle: Legen i norsk versjon/Klytaimnestra i russisk versjon)
 Hamars undergang og En Hamarkrønike for Domkirkeodden anno museum (rollen som Spå-Sara)

Klomadu teater 
I 1990 startet Karen Høie i Klomadu teater sammen med Nina Engelund, som hadde vært med i Klomadu teater siden starten i 1983. Teatrets hovedfokus var å skape visuelt kvalitetsteater for barn og unge, de arbeidet gjerne med en blandingsform, der figurer og skuespillere opptrådte sammen. Gruppen initierte flere samproduksjoner, blant annet med Figurteatret i Nordland, LOOC, Gruppe 38 fra Århus og Tema Teater. Blant Klomadu teaters mest kjente forestillinger var Sampo Lappelill (1992), Koffertene (1996), Fyret (1998, i samarbeid med Gruppe 38) og Kan den fly (2002). Klomadu teater produserte sin siste forestilling i 2003.

Teaterforum 
I 1990 tok Klomadu initiativet til å etablere Teaterforum som et kulturtiltak lokalt i Hamar. Nina Engelund, Karen Høie og Svein Gundersen ledet virksomheten. I perioden 1990–1994 drev Teaterforum svært aktivt, med opp til 63 arrangement i året. Teaterforum samarbeidet med andre kunstnere, grupperinger og institusjoner i Hamarområdet, som Hedmarksmuséet, Holografimuséet, Hamar folkebibliotek, Hamar kommune,Høgskolen i Hedmark, Bjørg Holmens ballettskole, Gravdal bokhandel og private utelivsaktører på Hamar. Teaterforum arrangerte gjestespill, foredrag, workshops, seminarer, og drev månedlig begivenhetene Litterær kafé og Litterær jazzkafé. Svein Gundersen drev de følgende årene en del av virksomheten videre i Teater for Barn, som 1994-1998 arrangerte faste gjestespill med norske, svenske og danske teatergrupper i seks kommuner i Hedmark (Fra 1998 ble ordningen overtatt av Turnéorganisasjonen for Hedmark).

Kulturproduksjoner 
Fra høsten 1999 har Karen Høie drevet teatergruppen Kulturproduksjoner sammen med ektemannen og kolllegaen Svein Gundersen. Gruppen har skapt store landartforestillinger, såvel som fortellerforestillinger, figurteater, og visuelle teaterforestillinger for barn og unge  Blant gruppens mest kjente forestillinger er Stella og Glass i palass (begge 2002), og en konsertteatetrtrilogi (2004–2007) i samarbeid med komponist og musiker Martine Kraft, landartforestillingene Heksenatt (1999), Jenter langs elva (2001 ) og Lux – Opus Dei (2003). Medlemmene har engasjert seg i Unimas arbeid, både nasjonalt og internasjonalt, de initierte og drev bl.a festivalen Fri Figur, - festival for norsk figurteater. De har vært viktige for Maridalsspillet i Oslo, Kristinspillet på Sel, En Hamarkrønike på Hamar. 

Kulturproduksjoner har gjennomført flere større internasjonale prosjekt: Elements and Myths. Great Dragons’ Parade i samarbeid med Teatr Groteska og Academy of Fine Arts i Kraków, Polen, (elleve delprosjekt 2009-11); videre nevnes prosjektene HraMoKa (2015–2017) og HraMoKaPlus (2021–2023), i samarbeid med The Slovak national museum og Academy of Performing Arts i Bratislava; begge disse prosjektene var omfattende, og støttet av EØS og Norwegian Grant. Prosjektet Renc Árts (2016–2017) for Bana ba Africa fant sted i Yaoundé, Kamerun, og var støttet av UD/DTS. Kulturproduksjoner har samarbeidet med danske og svenske kunstnere, vært med i forestillinger på Theater der Nacht (Tyskland 2016), et internasjonalt teaterprosjekt med kunstnere fra Estland, Tyskland, Danmark og Norge (2017), mens forestillingen PolarIs ble laget i samarbeid med gruppen Mr. Pejo´s wandering Dolls i St.Petersburg (2018–2019).

Fra 2020 til 2023 har de arbeidet med gruppen Hilde&Peppe HB i Sverige.

Stipend og støtteordninger 
Karen Høie har mottatt kunstnerstipend fra flere offentlige fonds, fra Norsk Kulturråd, Fond for utøvende kunstnere og Fond for Lyd og bilde, Norsk Dramatikerforbund, Fritt Ord og reisestipend fra Stange kommune. Kulturproduksjoner, som hun driver sammen med Svein Gundersen, har fått prosjektstøtte fra Norsk Kulturråd, Fond for lyd og bilde, Fond for utøvende kunstnere, Fond for frilansere, Hedmark fylkeskommune, Hamar kommune, Prøvekluten. Klomadu teater, som hun var med  å drive fra 1990 til 2003, har hatt driftsstøtte fra Kulturdepartementet, og fått prosjektstøtte fra Norsk Kulturråd, Fond for lyd og bilde, Fond for utøvende kunstnere, Fond for frilansere, Hedmark fylkeskommune og Hamar kommune. Suttungteatret, der hun var fast medlem en årrekke, var støttet av diverse statlige, fylkeskommunale og kommunale fonds, og kom inn som fast post på statsbudsjettet.

Administrative stillinger og styreverv 
Karen Høie har vært produsent og prosjektleder for flere av forestillingene til Klomadu teater, og for forestillingene i Kulturproduksjoner. Hun var produsent og prosjektleder på norsk side for Kulturproduksjoners samarbeid med Teatr Groteska og Academy of fine Arts i Kraków, støttet av Norway Grants, EØS-fondene og statlige tilskudd fra Polen; likeså for to prosjekter støttet av Det slovakiske dukke- og lekemuseet som ligger i Modry Kamen i Slovakia og kunstakademiet i Bratislava, også disse støttet av Norway Grants, EØS-fondene og republikken Slovakia. Samarbeidet med Bana ba Africa i Kamerun ble støttet av UD og DTS, og hun har vært skuespiller i flere samarbeidsprosjekt med kunstnere fra Danmark, Sverige, Tyskland, Russland.

Hun har hatt styreverv i Figurteaterforum i Norsk Skuespillerforbund, i Ny musikk Hedmark, og vært delegat fra UNIMA Norge på flere av moderorganisasjonen UNIMAs internasjonale kongresser. Hun var skrivende redaktør for Ånd i hanske – tidsskrift for norsk figurteater (2008–2010), styremedlem i The Northern and Eastern center for Puppet Arts (NEECPA, 2011–2016), leder av Norsk fortellerforum (NOFF, 2012–2015), og medlem av Norsk teaterråd (2013). Fra 2015 har hun hatt en rekke oppdrag for Ingeborg Refling Hagens kulturhus Fredheim.

Geografisk tilhørighet 
Høie er oppvokst i København og i Bergen og bosatt (per 2022) på Hamar.

Teaterarbeid (utvalg) 
 1977: Suttungteatret: Venetianerne (Henrik Wergeland) – rollen som Cenzia
 1978: Suttungteatret: Sancthansnatten (Henrik Ibsen) – rollen som Juliane
 1983: Suttungteatret: Driftekaren (Hans E. Kinck) – rollen som Dordi
 1984: Suttungteatret: Vinægers Fjeldeventyr (Henrik Wergeland) – rollen som Vinæger
 1989: Teaterverkstedet på Trikkestallen på Torshov: Stormen – rollen som Gonzala
 1994: Dukketeatret i Nordland/Klomadu teater: Skårungen – figurspiller: Gandfinnen, Futen, naboene m.fl.
 1996: Klomadu teater: Koffertene (Svein Gundersen) – rollen som Sesse
 1996: Hedmark Teater: Brakar og Ioanna (Geirr Lystrup) – rollen som sirkusartist Carolina
 1998: Hedmark teater: Agnes – et barn av Gud (John Pielmeyer) – rollen som Priorinnen
 1998: Sogn og Fjordane Teater: Dansar med fargar (Vidar Sandem) – rollene Ellinor, bondekone m.fl.
 1999: Hedmark Teater: Tusenårstrilogien (Brit Lossius) – rollen som Anna
 2000: Haugesund teater: Den usynlige by (Astrid Sahlbach) – rollen som Inga
 2001: Hedmark Teater: Tusenårstrilogien (Brit Lossius) – rollen som Johanne
 2002: Klomadu Teater: Kan den fly – (Brit Lossius)
 2002: "Klausa" i Kulturproduksjoners Glass i palass – dramatiker, rollen som Bestemor
2003: TemaTeater/Klomadu teater: Shaken and stirred (Shakespeare/Gunhild Nymoen) – rollen som Regan
 2004–2007: Kulturproduksjoner: Konserttrilogi – prosjektleder, dramatiker, forteller og sanger
 2006: Kulturproduksjoner: Det er helt sant – tekstbearbeiding H.C.Andersen-program, prosjektleder, forteller
 2008: Kulturproduksjoner: Henrik og Vesle-Brunen – Wergeland for de minste – fortellermonolog med figurspill, prosjektleder, forteller/sanger
 2004–2008: Maridalsspillet: Mot Svartedauen – medforfatter og rolle som sørgende mor
 2009: Kulturproduksjoner: Åsmund og Maria – to historier fra norsk middelalder – prosjektleder, manusforfatter, forteller og kveder
 2005–2012: Maridalsspillet: Svartedauen (Carl Fr.  Engelstad) – rollen som Tordis
 2013: Maridalsspillet: Kirkebyggeren (Carl Fr. Engelstad) - rollen som Halldis
 2014: Ibsenmuséet: Walking with Ibsen (Henrik Ibsen) – rollene som Dr. Stockmann, Mor Åse, Troll, fru Alving
 2018–2020: Domkirkeodden anno museum: En Hamarkrønike – dramatiker, og rollen som Spå-Sara (premiere i 2018, omarbeidet versjon 2019 og 2020)
 2019: Historieviserne: Rød Tråd – rollen som Pauine
 2019: Kulturproduksjoner/Mr. Pejo´s, St.Petersburg: PolarIs – rollen som iskremselgeren Mathilde
 2021: Kulturproduksjoner: Kari Trestakk – Katie Wooencloak – storyteller
 2022: Wergeland og røde og grå dompaper eller omvendt – forteller/dukkespiller
 2023: Kulturproduksjoner/hildeandpeppe: Naboer – rollen som Louise Winther

Internasjonale prosjekter 
 1998: Gruppe 38 , Danmark/Klomadu teater: Fyret (Gruppe 38) – prosjektleder, rollen som Roda 
 2009–2011: Teatr Groteska, Polen/Kulturproduksjoner: Żywioły. Elementer og Mythos - Den Store Drageparaden – 11 store delprosjekter; prosjektleder på norsk side
 2016: Theater der Nacht , Tyskland - maskeskikkelse, rolle som Sykepleier
 2015-2017: Slovak National Museum of Puppetry and Toys/Academy of Performing Arts in Bratislava: HraMoKa – prosjektleder på norsk side
 2017–2018: RuNo og Sadio Nor teater/BarentsKult: Sonate for tre, en norsk-russisk samproduksjon, spilt i Tromsø og Bulgaria – roller: Legen i norsk versjon/Klytaimnestra i russisk versjon
 2017: Internasjonalt prosjekt, Theater der Nacht: Northlantis - Die versunkene Stadt – figurspiller (sjøku, Flygende Hollender, delfin, hai, m.m.)
 2019: Kulturproduksjoner/Mr. Pejo´s, St.Petersburg: PolarIs – produsent, prosjektleder - rollen som iskremselgeren Mathilde  
 2021-2023: Slovak National Museum/Modry Kamen/Bratislava Art Academy: HraMoKaPlus – prosjektleder på norsk side
 2022: Kulturproduksjoner/hildeandpeppe (Sverige): Naboer – produsent, rollen som Louise Winther 

Karen Høie har vært norsk delegat på flere av Unima Internationals kongresser og rådssamlinger, og har foretatt studiereiser til figurteaterfestivaler og workshops i Australia, Kina, India, Vietnam, Canada, og flere land i Europa, som Spania, Tyskland, Estland, Russland, Frankrike, Tsjekkkia, Kroatia, Bulgaria, Romania, Danmark, Sverige.

Bildegalleri

Videoer 

 Karen Høie: Kulturproduksjoner – en YouTube-presentasjon av virksomheten til Kulturproduksjoner, og av Svein Gundersen og Karen Høie som driver teatergruppen. Besøkt 21. april 2023.
 Theater der Nacht: Nortlantis - Die Versunkene Stadt – video på YouTube. Besøkt 21. april 2023.
 Martine Kraft: The great Dragon Parade (2011) – video på YouTube. Besøkt 21. april 2023.
 Jan Egil Løvbak: teaterforestillingen Rød Tråd – video på YouTube. Besøkt 21. april 2023.
 Hamars Undergang; opptak fra Domkirkeodden i 2017 – video på YouTube. Besøkt 21. april 2023.
 Promoteringsvideo for En Hamarkrønike 2020 – video på YouTube. Besøkt 21. april 2023.

Referanser

Eksterne lenker 
 
 
 Karen Høie på www.sceneweb.no
 Karen Høie i Manusbanken
 Kulturproduksjoner - Folkeakademiet
 Karen Høie på Kulturproduksjoners nettsider
 Karen Høie på Klomadu teaters nettsider
Karen Høie forteller på Kulturplot
Åsmund og Maria - forteller på festival 

Norske skuespillere
Norske figurspillere
Personer fra København